I Hjørring har den nordjyske virksomhed Turf Tank så meget gang i robotterne, at den på et år har fordoblet medarbejderstaben. Det er især salgs- og produktionsmedarbejdere, der er blevet ansat på det seneste. Virksomheden producerer sportsrobotter, der ved hjælp af GPS-teknologi kan tegne streger på for eksempel fodbold-, hockey eller baseballbaner. Og virksomheden mærker nu en stigende efterspørgsel. For i takt med at corona-restriktionerne lempes - og sporten genoptages - er væksten vendt tilbage, fortæller Turf Tanks bestyrelsesformand Mikkel Klitgaard Jacobsen. - Det betyder meget, Europa og USA genåbner. Vi kan se en spændende kædereaktion, når Turf Tank leverer en robot til én klub, så sker der meget ofte det, at naboklubben også lejer eller køber en robot til at automatisere opstregningen af deres sportsanlæg, siger han. Rykker mod Aalborg Efterspørgslen på de små sportsrobotter betyder også, at virksomheden flytter i større lokaler ved Svenstrup i 2022. - Vi ønsker at komme tættere på både attraktive kandidater fra de store uddannelsesbyer Aarhus og Aalborg. I alt er 70 medarbejdere er nu beskæftiget hos robotvirksomheden med hovedkontor i Hjørring samt i England og USA. Virksomheden har tidligere fået støtte igennem blandt andet Vækstfonden . Turf Tanks bruttofortjeneste voksede i 2020 fra 1,4 millioner kroner i 2019 til 4,7 mio. kr. i 2020. Se eller gense, da TV2 Nord tilbage i 2015 havde besøg af de to opfindere bag opkridtningsrobotten, Andreas Ydesen og Anders Sørensen fra Hjørring

Referat:
Robotvirksomheden Turf Tank 70 har nu medarbejdere fordeltpå hovedkontoret i Hjørring - og afdelinger i USA og England.